Document ID: 31983R2333

KOMISSION ASETUS (ETY) N:o 2333/83,
annettu 11 päivänä elokuuta 1983,
tavaroiden luokittelusta yhteisen tullitariffin nimikkeeseen 15.06
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna Kreikan liittymisasiakirjalla, ja erityisesti sen 3 artiklan,
sekä katsoo, että
yhteisen tullitariffin nimikkeistön yhdenmukaisen soveltamisen varmistamiseksi on syytä antaa säännöksiä sovellettaviksi luokiteltaessa tariffin osittain hydrolysoidusta sianrasvasta koostuvaa tuotetta, jota saadaan sivutuotteena valmistettaessa siannahasta gelatiinia väkevien happojen avulla ja jolle on tunnusomaista, että vapaiden rasvahappojen pitoisuus oleiinihappona laskettuna on vähintään 10 prosenttia ja peroksidiluku noin 5 tai enemmän,
asetuksen (ETY) N:o 950/68(2), sellaisena kuin se on viimeksi muutettuna asetuksella (ETY) N:o 3000/82(3), liitteenä olevan yhteisen tullitariffin nimikkeeseen 15.01 kuuluvat sianihra (laardi) ja muu sian ja siipikarjan rasva, sulatettu, puristettu tai liuottimilla uutettu; nimikkeeseen 15.06 kuuluvat muut eläinrasvat ja -öljyt (myös sorkkaöljy sekä luu- ja jäterasva), kyseistä tuotetta ei sen saantitavan vuoksi voida luokitella nimikkeeseen 15.01; tämän vuoksi se on luokiteltava nimikkeeseen 15.06, ja
tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Osittain hydrolysoidusta sianrasvasta koostuva tuote, jota saadaan sivutuotteena valmistettaessa siannahasta gelatiinia väkevien happojen avulla ja jolle on tunnusomaista, että vapaiden rasvahappojen pitoisuus oleiinihappona laskettuna on vähintään 10 prosenttia ja peroksidiluku noin 5 tai enemmän, on luokiteltava yhteisen tullitariffin nimikkeeseen
15.06 Muut eläinrasvat ja -öljyt (myös sorkkaöljy sekä luu- ja jäterasva).
2 artikla
Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä elokuuta 1983.

Labels: 3
17
6